[pic] | EUROOPAN YHTEISÖJEN KOMISSIO |

Bryssel 24.4.2008

KOM(2008) 212 lopullinen

Ehdotus:

NEUVOSTON ASETUS (EY) N:o […],

annettu […] päivänä […]kuuta […],

lopullisen polkumyyntitullin käyttöönotosta Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuonnissa annetun neuvoston asetuksen (EY) N:o 1371/2005 muuttamisesta sekä Venäjältä peräisin olevien suuntaisrakeisten sähköteknisten levyvalmisteiden tuonnissa asetuksella (EY) N:o 1371/2005 käyttöön otettujen lopullisten polkumyyntitullien kumoamisesta

(komission esittämä)

PERUSTELUT

1. Ehdotuksen tausta |

Ehdotuksen perustelut ja tavoitteet Ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, jäljempänä ’perusasetus’, soveltamista. |

Yleinen tausta Ehdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. |

Voimassa olevat aiemmat säännökset Asetus (EY) N:o 1371/2005 lopullisen polkumyyntitullin käyttöönotosta Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuonnissa Päätös 2005/622/EY Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä Asetus (EY) N:o 41/2008 lopullisen polkumyyntitullin käyttöönotosta Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuonnissa annetun asetuksen (EY) N:o 1371/2005 muuttamisesta |

Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. |

2. Kuulemiset ja vaikutusten arviointi |

Intressitahojen kuuleminen |

Menettelyn osapuolilla on perusasetuksen säännösten mukaisesti jo ollut tilaisuus puolustaa etujaan tutkimuksen aikana. |

Asiantuntijatiedon käyttö |

Ulkopuolista asiantuntemusta ei tarvittu. |

Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista olosuhteista. |

3. Ehdotukseen liittyvät oikeudelliset näkökohdat |

Ehdotetun toimen lyhyt kuvaus Komissio käynnisti 23. helmikuuta 2007 mm. Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontiin sovellettavien polkumyyntitoimenpiteiden osittaisen välivaiheen tarkastelun. Tarkastelussa rajoituttiin tutkimaan, onko voimassa olevien toimenpiteiden jatkaminen, kumoaminen tai muuttaminen tarpeen kahden venäläisen vientiä harjoittavan tuottajan osalta, jotka olivat yhdistyneet yhdeksi uudeksi yritykseksi. Liitteenä oleva asetuksen (EY) N:o 1371/2005 muuttamista koskeva ehdotus perustuu lopullisiin päätelmiin, jotka osoittivat, että yhdistyneen uuden yrityksen polkumyynti oli vähimmäistasoa. Sen vuoksi Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuontiin sovellettavat polkumyyntitoimenpiteet olisi kumottava ja menettely päätettävä perusasetuksen 9 artiklan 3 kohdan mukaisesti. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä. |

Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005. |

Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei siksi sovelleta. |

Suhteellisuusperiaate Ehdotus on suhteellisuusperiaatteen mukainen seuraavilla perusteilla: |

Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. |

Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. |

Sääntelytavan valinta |

Ehdotettu sääntelytapa: asetus. |

Muut säädöslajit eivät soveltuisi seuraavasta syystä: Muut sääntelytavat eivät tule kyseeseen, sillä perusasetuksessa ei säädetä muista vaihtoehdoista. |

4. Talousarviovaikutukset |

Ehdotus ei vaikuta yhteisön talousarvioon. |

Ehdotus:

NEUVOSTON ASETUS (EY) N:o […],

annettu […] päivänä […]kuuta […],

lopullisen polkumyyntitullin käyttöönotosta Amerikan yhdysvalloista ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden tuonnissa annetun neuvoston asetuksen (EY) N:o 1371/2005 muuttamisesta sekä Venäjältä peräisin olevien suuntaisrakeisten sähköteknisten levyvalmisteiden tuonnissa asetuksella (EY) N:o 1371/2005 käyttöön otettujen lopullisten polkumyyntitullien kumoamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 9 artiklan ja 11 artiklan 3 kohdan,

ottaa huomioon komission ehdotuksen, jonka se on tehnyt neuvoa-antavaa komiteaa kuultuaan

sekä katsoo seuraavaa:

A. VOIMASSA OLEVAT TOIMENPITEET

(1) Neuvosto otti asetuksella (EY) N:o 1371/2005[2], jäljempänä ’lopullinen asetus’, käyttöön lopullisen polkumyyntitullin Amerikan yhdysvalloista, jäljempänä ’USA’ ja Venäjältä peräisin olevien piiseosteisesta sähköteknisestä teräksestä valmistettujen suuntaisrakeisten levyvalmisteiden, jäljempänä ’GOES-tuotteiden’, tuonnissa.

(2) Komissio hyväksyi päätöksellä 2005/622/EY[3] hintasitoumukset kahdelta yhteistyössä toimineelta vientiä harjoittavalta yritykseltä, joiden yhteisöön suuntautuvalle GOES-tuotteiden viennille määrättiin 31,5 prosentin suuruinen (AK Steel Corporation, USA) ja 11,5 prosentin suuruinen (Novolipetsk Iron and Steel Corporation (NLMK), Venäjä) yrityskohtainen tulli. Kaikkien muiden yritysten tuontiin sovellettava polkumyyntitulli on 37,8 prosenttia Yhdysvaltojen ja 11,5 prosenttia Venäjän osalta, lukuun ottamatta yritystä Viz Stal, Venäjä, johon sovellettava tulli on 0 prosenttia.

B. TARKASTELUA KOSKEVA PYYNTÖ

(3) Komissiolle ilmoitettiin vuoden 2007 alussa, että NLMK oli hankkinut 100 prosenttia Viz Stal -yrityksestä. Uuden yritysrakenteen GOES-tuotteen tuotannosta, myynnistä ja jakelusta esitettiin näyttöä. Näin ollen olosuhteet, joiden perusteella toimenpiteet vahvistettiin, vaikuttivat muuttuneen pysyvästi ja uuden yritysrakenteen polkumyyntimarginaali vaikutti eroavan merkittävästi voimassa olevien toimenpiteiden tasosta.

(4) Saatuaan riittävän alustavan näytön siitä, että NLMK:n ja Viz Stalin osalta voimassa olevat yrityskohtaiset tullit eivät enää olleet asianmukaisia, ja kuultuaan neuvoa-antavaa komiteaa komissio käynnisti omasta aloitteestaan osittaisen välivaiheen tarkastelun Euroopan unionin virallisessa lehdessä julkaistulla ilmoituksella[4], jäljempänä ’tarkastelun käynnistämistä koskeva ilmoitus’, perusasetuksen 11 artiklan 3 kohdan mukaisesti. Tutkimuksessa rajoituttiin tarkastelemaan kahden vientiä harjoittavan venäläisen tuottajan, NLMK:n ja Viz Stalin, polkumyynnin tasoa, jotta voitiin laskea yksi yhtenäinen toimenpiteen taso uudelle yhdistyneelle yritykselle. Kuten tarkastelun käynnistämistä koskevassa ilmoituksessa todettiin, tarkastelun perustana käytettäisiin voimassa olevien toimenpiteiden käyttöön ottoon johtaneessa tutkimuksessa kerättyjä tietoja.

C. TARKASTELTAVANA OLEVA TUOTE

(5) Tarkasteltavana olevana tuotteena ovat piiseosteisesta sähköteknisestä teräksestä valmistetut suuntaisrakeiset levyvalmisteet, joiden paksuus on yli 0,16 mm ja jotka tällä hetkellä luokitellaan CN-koodeihin 7225 11 00 (leveys vähintään 600 mm) ja 7226 11 00 (leveys alle 600 mm).

(6) GOES-tuotteet valmistetaan eripaksuisista piiseosteisista kuumavalssatuista teräskeloista, joiden erityisessä raerakenteessa magneettiset alkeisalueet ovat järjestyneet yhdensuuntaisiksi voimakkaan magnetoitumisen aikaansaamiseksi. Magnetoitumista heikentävät ferromagneettiset häviöt, jotka ovat tärkein tuotteen laadun osoitin.

(7) Tuotteet jaetaan tavallisesti voimakkaan magnetoitumisen eli suuren permeabiliteetin laatuluokkiin ja vakiolaatuluokkiin. Suuren permeabiliteetin laatuluokissa ferromagneettiset häviöt ovat pienemmät levyjen paksuudesta riippumatta. Nämä ominaisuudet ovat erityisen merkittäviä sähkön tehomuuntajien valmistajille.

D. TUTKIMUS

(8) Komissio ilmoitti tarkastelun vireillepanosta GOES-tuotteiden valmistajille yhteisössä, kaikille tunnetuille yhteisön tuojille ja käyttäjille sekä kaikille tunnetuille vientiä harjoittaville tuottajille USA:ssa ja Venäjällä.

(9) Komissio pyysi tietoja kaikilta edellä mainituilta osapuolilta ja muilta osapuolilta, jotka ottivat komissioon yhteyttä tutkimuksen vireillepanoa koskevassa ilmoituksessa asetetussa määräajassa. Lisäksi komissio antoi muille asianomaisille osapuolille tilaisuuden esittää näkökantansa kirjallisesti ja pyytää tulla kuulluiksi.

E. TUTKIMUKSEN TULOKSET

1. Polkumyynnin määrittely

(10) Kuten edellä todettiin, yhdistyneen yrityksen polkumyyntimarginaali laskettiin voimassa olevien toimenpiteiden käyttöön ottoon johtaneessa tutkimuksen tutkimusajanjaksolla, jäljempänä ’alkuperäinen tutkimusajanjakso’, kerättyjen tietojen perusteella. NLMK:lle ja Viz Stalille vahvistettujen polkumyyntimarginaalin painotetun keskiarvon perusteella saadaan uuden yhdistyneen yrityksen polkumyyntimarginaaliksi 0,7 prosenttia.

2. Muuttuneiden olosuhteiden pysyvyys

(11) Perusasetuksen 11 artiklan 3 kohdan mukaisesti tutkittiin myös, voidaanko muuttuneita olosuhteita pitää perustellusti pysyvinä. Uusi yritys, OJSC Novolipetsk Steel, teki tältä osin yhteistyötä tutkimuksessa ja antoi asiaankuuluvat tiedot. Yrityksen yhteisöön suuntautuvan viennin tuotevirran osalta myös seuraavat etuyhteydettömät yritykset tekivät yhteistyötä:

- Tuscany Intertrade UK, Edinburgh, Yhdistynyt kuningaskunta

- Moorfield Commodities Company, Lugano, Sveitsi.

Näiden molempien yritysten tiloissa tehtiin tutkimuksia paikan päällä.

(12) Aikaisemmin NLMK vei tuotetta yhteisöön siihen etuyhteydessä olevan yrityksen, Stinol AG:n (Sveitsi), kautta. Tutkimuksessa kuitenkin havaittiin, että vuoden 2006 alusta lähtien NLMK:n kaikki myynti yhteisöön tapahtui riippumattomien kauppiaiden (Tuscany Intertrade UK ja Moorfield Commodities Company) kautta. Stinol AG:sta on ollut pöytälaatikkoyritys vuoden 2005 lopusta lähtien.

(13) Viz Stal kuului aiemmin osana Duferco-ryhmään ja harjoitti vientiä Dufercon tytäryritysten, kuten Duferco SA:n (Sveitsi) ja Duferco Commercialen (Italia) kautta. Toukokuusta 2006 lähtien kaikki Viz Stalin myynti yhteisöön on tapahtunut riippumattomaan kauppiaan (Moorfield Commodities Company) kautta.

(14) Tutkimuksessa myös varmistettiin, että perustamisestaan lähtien uusi yritys OJSC Novolipetsk Steel on myynyt yhteisöön suuntautuvan tuontinsa ainoastaan näiden kahden kauppiaan kautta, eli se on käyttänyt edelleen samoja myyntikanavia myydessään GOES-tuotteita yhteisön markkinoille.

(15) Kahden entisen yrityksen, NLMK:n ja Viz Stalin, tuontihintojen osalta elokuussa 2005 hyväksytyn hintasitoumuksen jälkeen NLMK toimitti kaikki asiaan liittyvät seurantiedot sitoumuksen ehtojen mukaisesti komissiolle neljännesvuosittain. NLMK:n suorittaman yritysoston jälkeen Viz Stal raportoi vapaaehtoisesti myynnistään elokuusta 2006 lähtien sitoumuksen puitteissa. Tietojen perusteella varmennettiin, että entisen NLMK:n hintasitoumusta noudattivat sekä entinen NLMK että Viz Stal.

(16) Itse asiassa havaittiin, että hinnat, joilla Viz Stal – jonka tuotteisiin sovelletaan 0 prosentin polkumyyntitullia – myi GOES-tuotteita yhteisön markkinoilla elokuusta 2006 lähtien, olivat korkeammat kuin hinnat, joilla yritys oli myynyt alkuperäisen tutkimusajanjakson aikana. Lisäksi havaittiin, että Viz Stal vastasi suurimmasta osasta molempien yritysten myyntiä alkuperäisillä tutkimusajanjaksolla ja vei jatkuvasti merkittävästi suurempia määriä GOES-tuotteita EY:hyn kuin NLMK.

(17) Sen jälkeen kun voimassa olevat toimenpiteet otettiin käyttöön elokuussa 2005, yhteisön ja maailmanmarkkinahinnat ovat kohonneet merkittävästi. Terästuotteiden kysyntä jatkuu korkeana koko maailmassa eikä ole odotettavissa, että GOES-tuotteiden markkinahinnat laskisivat lyhyellä tai keskipitkällä aikavälillä. Kun otetaan huomioon tämä samoin kuin se, että Viz Stal (joka myi GOES-tuotteita EY:hyn vuonna 2006 merkittävästi enemmän kuin NLMK ja jonka ei todettu harjoittaneen polkumyyntiä alkuperäisessä tutkimuksessa) on nostanut hintojaan elokuusta 2006 lähtien, katsotaan, että 10 kappaleessa esitetyt päätelmät ovat luonteeltaan pysyviä.

F. PÄÄTELMÄT

(18) Alkuperäisessä tutkimuksessa havaittiin, että NLMK ja Viz Stal vastasivat kaikesta tiedossa olleesta GOES-tuotteiden tuonnista Venäjältä yhteisöön.[5] Lisäksi havaittiin, että OJSC Novolipetsk Steel vastaa edelleen kaikesta GOES-tuotteiden tuonnista Venäjältä yhteisöön. Kun otetaan huomioon tämä samoin kuin se, että OJSC Novolipetsk Steel -yrityksen polkumyyntimarginaali on vähimmäistasoa, voidaan päätellä, että Venäjältä peräisin olevaan GOES-tuotteiden tuontiin sovellettavat polkumyyntitoimenpiteet olisi kumottava ja menettely olisi lopetettava perusasetuksen 9 artiklan 3 kohdan mukaisesti.

(19) Näiden päätelmien perusteella komissio päätti päätöksellä 2008/XXXX/EY[6], että komission päätöksellä 2005/622/EY hyväksytty NLMK:n hintasitoumus olisi kumottava.

G. ILMOITTAMINEN

(20) Asianomaisille osapuolille ilmoitettiin niistä olennaisista tosiasioista ja huomioista, joiden perusteella aiottiin suositella Venäjältä peräisin oleviin GOES-tuotteisiin sovellettavien toimenpiteiden kumoamista ja menettelyn päättämistä. Kaikille osapuolille annettiin tilaisuus esittää huomautuksia. Esitetyt huomautukset eivät antaneet aihetta muuttaa päätelmiä.

(21) Päätelmistä ilmoittamisen jälkeen yhteisön tuotannonala väitti, että ei ollut esitetty perusteluja sille, että GOES-tuotteiden markkinahinnat eivät putoaisi lyhyellä ja keskipitkällä aikavälillä, kuten 17 kappaleessa todettiin, ja että sen tämän vuoksi menettelyn päättäminen ei ole perusteltua. Tueksi väitteelleen, jonka mukaan menettelyä ei pitäisi päättää, yhteisön tuotannonala totesi, että seuraavien kahden vuoden aikana GOES-tuotteiden tuotantokapasiteetti maailmassa kasvaa yli 40 prosenttia ja ylittää merkittävästi kysynnän. Valtaosa kapasiteetin lisäyksestä tapahtuu Kiinassa. Näissä olosuhteissa yhteisön tuotannonala katsoo, että Venäjä työnnetään pois Kiinan markkinoilta ja se suuntaa vientinsä Euroopan unioniin. Edellä esitetyn perusteella yhteisön tuotannonala katsoo, että menettelyn päättäminen ei perustu pysyvästi muuttuneisiin olosuhteisiin.

(22) On kuitenkin huomattava, että tässä tutkimuksessa on tarkasteltu uuden yhdistyneen yrityksen polkumyyntimarginaalia, jonka on havaittu olevan vähimmäistasoa (ks. 10 ja 18 kappale). Kuten 11 kappaleessa todettiin, tutkimuksessa on tarkasteltu, voidaanko tätä polkumyyntimarginaalia samoin kuin yrityksen uutta rakennetta pitää pysyvänä. Tutkimuksessa vahvistettiin näiden muuttuneiden olosuhteiden pysyvyys. Se, että venäläiset viejät saattavat lisätä vientiään EU:hun tulevina vuosina, ei muuta näiden muuttuneiden olosuhteiden pysyvyyttä koskevia päätelmiä,

ON ANTANUT TÄMÄN ASETUKSEN:

1 artikla

Korvataan neuvoston asetuksen (EY) N:o 1371/2005 1 artiklan 1 kohta seuraavasti:

”1. Otetaan käyttöön lopullinen polkumyyntitulli tuotaessa Amerikan yhdysvalloista piiseosteisesta sähköteknisestä teräksestä valmistettuja suuntaisrakeisia levyvalmisteita, joiden paksuus on vähintään 0,16 mm ja jotka luokitellaan CN-koodeihin 7225 11 00 (tuotteet, joiden leveys on vähintään 600 mm) (Taric-koodi 7225 11 00 10) ja ex 7226 11 00 (tuotteet, joiden leveys on alle 600 mm) (Taric-koodit 7226 11 00 11 ja 7226 11 00 91).”

2 artikla

Kumotaan asetuksella (EY) N:o 1371/2005 käyttöön otetut polkumyyntitullit tuotaessa Venäjältä piiseosteisesta sähköteknisestä teräksestä valmistettuja suuntaisrakeisia levyvalmisteita, joiden paksuus on vähintään 0,16 mm ja jotka luokitellaan CN-koodeihin 7225 11 00 (tuotteet, joiden leveys on vähintään 600 mm) (Taric-koodi 7225 11 00 10) ja ex 7226 11 00 (tuotteet, joiden leveys on alle 600 mm) (Taric-koodit 7226 11 00 11 ja 7226 11 00 91) ja päätetään Venäjältä peräisin olevaa tuontia koskeva menettely.

3 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä […].

Neuvoston puolesta

Puheenjohtaja

[1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

[2] EUVL L 223, 27.8.2005, s. 1, asetus sellaisena kuin se on viimeksi muutettuna asetuksella (EY) N:o 41/2008 (EUVL L 16, 19.1.2008, s. 1).

[3] EUVL L 223, 27.8.2005, s. 42.

[4] EUVL C 39, 23.2.2007, s. 26.

[5] Ks. asetuksen (EY) N:o 1371/2005 johdanto-osan 61 kappale.

[6] EUVL L …